laion/Wikipedia-Exotic huggingface dataset:
פמה קהנדו

פמה קהנדו (נולד ב־21 באוגוסט 1979) הוא פוליטיקאי הודי המכהן כראש השרים של ארונאצ'ל פרדש מ־2016. פמה קהנדו נולד ב־21 באוגוסט 1979 לדרג'י קהנדו (אנ'), לימים ראש השרים של ארונאצ'ל פרדש. מ־1998 היה מעורב בפעילותו הפוליטית של אביו. אביו פרש מהקונגרס הלאומי ההודי ב־1996 ושב אליו לאחר גלגולים במספר מפלגות אחרות ב־2004, וב־2005 מונה פמה למזכ"ל ועדת הקונגרס של ארונאצ'ל פרדש. לאחר מות אביו בתאונת מסוק באפריל 2011, נבחר לחבר האספה המחוקקת של ארונאצ'ל פרדש במחוז הבחירה של אביו. במאי 2011 מונה לשר לפיתוח משאבי המים ותיירות בממשלת המדינה, ובנומבר 2011 מונה לשר העבודה הכפרית והתיירות. בשלהי 2015 התמרדו מרבית חברי הקונגרס הלאומי ההודי באספה כנגד ראש השרים נבאם טוקי (אנ'). המשבר הפוליטי שנוצר נמשך כמחצית השנה, וביולי 2016 נאלץ טוקי להתפטר וקהנדו מונה לראש השרים מטעם הקונגרס. בספטמבר 2016 עזב קהנדו את המפלגה וחבר למפלגה העממית של ארונאצ'ל (אנ'), מפלגה אזורית ותיקה. בדצמבר 2016 המפלגה העממית של ארונצ'ל הדיחה את קהנדו משורותיה, במטרה להקים ממשלה בראשות מועמד מטעמה. קהנדו חבר למפלגת העם ההודית יחד עם 33 מחברי האספה. ב־2019 שב ונבחר לראשות ממשלת ארונאצ'ל פרדש. מדיה וקבצים בנושא פמה קהנדו בוויקישיתוף פמה קהנדו, ברשת החברתית פייסבוק פמה קהנדו, ברשת החברתית אקס (טוויטר) פמה קהנדו, ברשת החברתית אינסטגרם India Today Web Desk, Change of guard: Pema Khandu takes oath as Arunachal chief minister, India Today, ‏17 ביולי 2016 HCM Pema Khandu bio data Ashhar Khan, Change of guard: Pema Khandu to replace Nabam Tuki as Arunachal Pradesh chief minister, India Today, ‏16 ביולי 2016 Dolly Chingakham, Congress-free yet not: A shared path among northeast India's Chief Ministers, India Today, ‏5 בדצמבר 2023 Indrajit Kundu, Fresh turmoil in Arunachal as chief minister Pema Khandu suspended from his own party, India Today, ‏29 בדצמבר 2016 Indrajit Kundu, BJP forms government in Arunachal Pradesh after 33 PPA MLAs led by Pema Khandu switch over, India Today, ‏31 בדצמבר 2016 Press Trust of India, Arunachal Governor invites Pema Khandu to form govt, India Today, ‏27 במאי 2019
סרט אינטראקטיבי

סרט אינטראקטיבי (באנגלית: Interactive film, או Movie game) הוא תת-ז'אנר של ז'אנר משחקי ההרפתקאות הממוחשבים בהם רוב התוכן צולם מראש במלואו עם שחקנים בסט צילומים, או שהוא כולל סרטונים מונפשים שהוכנו מראש, והתוכן הזה מאוחסן במדיה דיגיטלית כמו לייזר דיסק או תקליטור, אשר ניתן להציג במהירות. במשחקים הללו השחקן נדרש לקבלת החלטות שונות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק. במשחקים מהסוג הזה לרוב תוכנת המשחק מציגה סצנה והשחקן צריך בתגובה להזיז את הג'ויסטיק וללחוץ על כפתור, וכל קלט שמתקבל מהשחקן גורם למשחק לנגן את הסצנה הבאה. מכיוון שהמשחקים הללו מוגבלים לתוכן שנוצר במיוחד עבור המשחק, האינטראקטיביות של המשחקים הללו היא לרוב מוגבלת, ובחירות או החלטות שגויות לעיתים רבות גורמות לכך שהמשחק נגמר וסצנת הסיום של המשחק מוצגת בפני השחקן. הקונספט של סרטים אינטראקטיבים התפתח לראשונה בעקבות הפיתוח של טכנולוגיית הלייזרדיסק אשר אפשרה הצגת סרטוני וידאו בצורה לא ליניארית. משחק הווידאו הראשון בסוגה שהיה מבוסס על טכנולוגיית לייזרדיסק היה המשחק "Astron Belt"(אנ') של חברת סגה אשר פותח בשנת 1982 ויצא לשווקים ביפן במרץ 1983. המשחקים "מאורת הדרקון" ו-"Space Ace", אשר פותחו על ידי אותה החברה ויצאו לשווקים בשנת 1983, היו מהמשחקים המכוננים בז'אנר בתחילת הדרך. בעקבות ההצלחה של המשחקים הללו פותחו בשנים הבאות משחקים דומים רבים. בסוף שנות ה-80 חברת American Laser Games הפיקה מגוון רחב של משחקי וידאו אינטראקטיביים מבוססי לייזרדיסק אשר התבססו על שימוש באקדח אלקטרוני כמכשיר הקלט במקום ג'ויסטיק. כאשר התקליטורים הפכו נפוצים במחשבים האישיים במהלך שנות ה-90 משחקים שהתבססו אך ורק על הצגה של וידאו מסוג לייב אקשן נחשבו לחדשניים במיוחד במדיום הזה. כמה מהמשחקים הבולטים ביותר בז'אנר שפותחו באותה העת למחשבים האישיים כללו בין היתר את המשחקים Voyeur, Star Trek: Klingon, Star Trek: Borg ו-Psychic Detective. עם זאת, בשל מגבלות הנפח בתקליטורים ועלויות ההפקה הגבוהות, האינטראקטיביות במשחקים הללו הייתה מוגבלת למדיי. בעקבות הפיתוח של פורמט ה-DVD בסוף שנות ה-90 נוצרו משחקים רבים מהסוג הזה גם לפורמט ה-DVD. הפופולריות של הסרטים האינטראקטיביים דעכה במהלך שנות ה-90 בעקבות העלייה בפופולריות של משחקי הווידאו שהכילו גרפיקת תלת־ממדית בזמן אמת. קולנוע אינטראקטיבי וידאו אינטראקטיבי משחק הרפתקה ממוחשב מדיה וקבצים בנושא סרט אינטראקטיבי בוויקישיתוף "ASTRON BELT". Atari HQ. נבדק ב-2011-03-25. Mark Isaacson (2002). "The History of Sega: From Service Games to Master Systems". נבדק ב-2011-03-25.
המפלגה הרפובליקנית של הודו

המפלגה הרפובלקנית של הודו הייתה מפלגה פוליטית בהודו שייצגה את הדלית. המפלגה הייתה גלגול שלישי של מפלגות שהוקמו בידי בהימראו ראמג'י אמבדקר. המפלגה הראשונה שהוקמה בידי אמבדקר הייתה מפלגת העובדים העצמאית ( Independent Labour Party, ILP), שהוקמה ב־1936. המפלגה נועדה לכלל המעמדות המדוכאים, כשמה, אך כשלה בניסיונה לגייס תמיכה מחוץ לשורות הדלית. ב־1942 הפכה המפלגה לפדרציית הקסאטות הנספחות (Scheduled Castes Federation), שפנתה באפן רשמי לבני הדלית בלבד. גם מפלגה זו לא הצליחה לגייס תמיכה נרחבת מחוץ למהראשטרה, מקום מושבו של אמבדקר. ב־13 באוקטובר 1956 הודיע אמבדקר על כוונתו לפזר על המפלגה ולהקים מפלגה רפובלקנית תחתיה. השם נלקח בהשפעת המפלגה הרפובליקנית האמריקאית ומתוך הערצה לאברהם לינקולן, מסיים העבדות בארצות הברית. אמבדקר מת קודם ההקמה הרשמית של המפלגה, שנעשתה ב־3 באוקטובר 1957. המטרה בהקמת המפלגה הייתה להפוך את התנועה מתנועה המזוהה עם בני הדלית בלבד ולהפוך אותה לתנועה המובססת על קווי מעמדות. המפלגה הייתה פעילה בתנועה לפיצול מדינת בומביי על פי קווים לשוניים, דבר שהוביל ב־1960 לחלוקתה למהראשטרה וגוג'ראט. בשנות הששים הצליחה המפלגה ליצור נוכחות באוטר פרדש, כאשר נציגיה נבחרו בבחירות ב־1962 ו־1967 לאספה המחוקקת של אוטר פרדש. נוכחות זו הסתייעה בקהילה המוסלמית במדינה, שבעקבות המהומות באליגרה (אנ') ב־1961 עזבו את הקונגרס הלאומי ההודי. שנות הששים המוקדמות הביאו את המפלגה להתמקדות גדולה יותר בסוגיות סוציו־אקונומיות כלליות, כמו רפורמות אגרריות. ההתמקדות הזו לא הייתה לרוחם של ותיקי המפלגה, ומחלוקות פנימיות גרמו להופעת פלגים שונים של המפלגה. עד שנות השבעים ארבעה מפלגות פעלו בשם המפלגה הרפובליקנית של הודו. בבחירות ללוק סבהה ב־1977 פעלו ארבעת פלגי המפלגה בשיתוף פעולה עם הקונגרס הלאומי ההודי ואינדירה גנדי, אך שיתוף הפעולה לא סייע בידיהם לחזק את ייצוגם הפוליטי. בשנות השמונים עד אמצע שנות התשעים לא עלה בידי פצלי המפלגה להשפיע במידה גדולה. לקראת הבחירות ללוק סבהה ב־1998 הצליח פרקש אמבדקר (אנ'), נכדו של בהימראו ראמג'י אמבדקר ומנהיג אחד מפלגי המפלגה, לאחד את כלל הפלגים ליחידה אחת, שזכתבה ב־4 מושבים בלוק סבהה. המפלגה המאוחדת לא החזיקה מעמד זמן רב ובבחירות ב־1999 התמודדו שלושה פלגים נפרדים של המפלגה. Jaffrelot, Christophe (2010). "aste and Politics". India International Centre Quarterly. 37 (2): 94–116. JSTOR 23006438. Mishra, Mithilesh Kumar (2020). "Formation of the Republican Party of India and Impact on the Politics of Uttar Pradesh, 1952–1962" (PDF). Journal of Critical Reviews. 7 (1). Yadav, Pradeep Kumar (2011). "Dalit Movement and Republican Party of India: A Case Study of Political Emancipation of Dalits in Uttar Pradesh". Proceedings of the Indian History Congress. 72: 1368–76. JSTOR 44145747.
אישטוואן צ'ילאג (עיתונאי)

אישטוואן צ'ילאג (בהונגרית: Csillag István;‏ בודפשט, 12 בינואר 1922 – בודפשט, 10 בדצמבר 1978) היה עיתונאי יהודי-הונגרי, סופר. משתתף ומנחה קבוע בתוכניות רדיו וטלוויזיה במשך שנים רבות. חבר מערכת העיתון הלאומי "מדיאר נמזט" (האומה ההונגרית), מחברם של ספרים אחדים וכן תסריטאי של אחד הסרטים ההונגריים הידועים ביותר. אישטוואן צ'ילאג נולד במשפחה יהודית כבנם של דז'ה צ'ילאג (1895–1975), סוחר, ושל לנקה קלמאר (1899–1969). לאחר שסיים את לימודיו בבית הספר למשחק של התאחדות השחקנים הארצית ב-1942 הוא נשלח מייד למחנות שירות עבודה בגלל מוצאו היהודי (עבודות כפייה לגברים יהודים עבור הצבא ההונגרי). הוא שרד את השואה וב-1945 חתם על חוזה עם התיאטרון הלאומי של סגד לזמן קצר. ב-1947 נרשם לפקולטה לרפואה של אוניברסיטת פאזמאן פטר בבודפשט (שמה כיום אוניברסיטת אטווש לוראנד), אך שנה לאחר מכן קטע את לימודיו וחתם על חוזה עם הרדיו ההונגרי ככתב ספורט, שם עבד עד 1952. בין 1953 לבין 1958, הוא עבד עבור העיתונים: Béke és Szabadság (שלום וחירות) Hétfői Hírlap (ידיעון יום שני) Magyar Hírlap (ידיעון הונגריה) נפסבה בין 1958 לבין 1960 היה ראש מחלקת העיתונות של "המנהלת הלאומית ליעור". משנת 1960 ועד מותו כתב את מאמריו, דוחותיו ודעותיו למדיאר נמזט כמעט ללא הפרעה, בעיקר בנושאי מפוליטיקה פנימית, תרבות וספורט. סדרת הפורטרטים העיתונאיים שלו הוצגה בתוכנית הטלוויזיה (וידויים באותיות דפוס מעופרת) ב-1973 הוא ערך טיול מסביב לעולם על ספינת תענוגות בשם "הונגריה", וכתב על חוויותיו ורשמיו בספר בשם "מקולומבו לרוטרדם על ההונגריה. הספר הוא מסע ימי ארוך באונייה שנשאה משלוח גומי גולמי מהרפובליקה של סרי לנקה. טיול ים כזה מציע חוויות מעניינות רבות, כמה יפה מקצוע הימאות, איך נראית בירת האיים הקנריים, לאס פלמאס בחג המולד. איך חיים וחושבים ההונגרים שערקו לרפובליקה של דרום אפריקה. גיבורי העבודה (לקט סדרת מאמרים, בודפשט, 1951, 1952) אזרח על המגרש (1952) כתיבת תסריט לסרט באותו השם (Civil a pályán) הממונה על המחוז A körzeti megbizott) (1956)) מקולומבו לרוטרדם על ה"הונגריה" (בודפשט, 1978) (Colombótól Rotterdamig a Hungárián) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. מסת"ב 963-05-2500-3 (לקסיקון ביוגרפי הונגרי. עורכת ראשית אגנש קניירש) "Meghalt Csillag István". Magyar Nemzet. 34 (292): 5. 1978-12-12. (מאדיאר נמזט: אישטוואן צ'ילאג מת) Révai új lexikona IV. (Bűn–Cyt). Főszerk. Kollega Tarsoly István. Szekszárd: Babits. 1999. מסת"ב 963-901-593-8 (הלקסיקון החדש של רוואי) ביוגרפיה של אישטוואן צ'ילאג באתר Arcanum "Házasságkötési bejegyzése a Budapest VI. kerületi polgári házassági akv. 444/1921. folyószáma alatt". נבדק ב-2022-08-14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אישטוואן צ'ילאג (עיתונאי)".
Fångad av en stormvind

"Fångad av en stormvind" (בעברית: "לכודה ברוח סערה") הוא שיר של הזמרת והיוצרת השוודית קרולה הגקוויסט. הוא נכתב והופק על ידי סטפן ברג. השיר ידוע בתור השיר המנצח של שוודיה באירוויזיון 1991 שהתקיים ברומא, איטליה, עם 146 נקודות. השיר הגיע למקום השלישי במצעד הסינגלים השוודי ולמקום השישי במצעד הסינגלים הנורווגי, בעוד הגרסה שלו בשפה האנגלית "Captured by a Lovestorm" הגיעה למצעד באוסטריה, בבלגיה ובהולנד. קרולה זכתה בזכות לייצג את שוודיה באירוויזיון 1991 לאחר שזכתה במלודיפסטיבלן 1991. באירוויזיון 1991, שהתקיים ברומא, איטליה, הופיע השיר שמיני בסדר ההופעות התחרות, אחרי השיר של לוקסמבורג ולפני השיר של צרפת. בתום ההצבעה, שוודיה וצרפת היו בתיקו במקום הראשון, כשלכל אחת מהן 146 נקודות, ושתיהן קיבלו את אותו מספר של 12 נקודות. עם זאת, שוודיה הוכרזה כמנצחת מכיוון שקיבלה יותר פעמים 10 נקודות מאשר צרפת, שכן זה היה נוהל שובר השוויון באותה תקופה. כלל זה הוכנס כדי למנוע מצב של שוויון במקום הראשון, כפי שקרה באירוויזיון 1969. זו הייתה הפעם הראשונה והאחרונה בה נעשה שימוש בנוהל זה. קרולה העניקה לשוודיה את הניצחון השלישי שלה באירוויזיון, אחרי אבבא עם "Waterloo" ב-1974 והרייס עם "Diggi-Loo Diggi-Ley" ב-1984. זו הייתה גם הפעם השנייה שקרולה ייצגה את שוודיה באירוויזיון: היא השתתפה באירוויזיון 1983 עם השיר "Främling", שסיים במקום השלישי. היא ייצגה את שוודיה בפעם השלישית כעבור 15 שנים באירוויזיון 2006 עם השיר "Invincible", שסיים במקום החמישי. זוכי תחרות הזמר של האירוויזיון מידע על היצירה "Fångad av en stormvind" באתר מיוזיק בריינז Rome 1991, eurovision.tv (באנגלית)
I Can't Live with You

"I Can't Live with You" (בעברית: "אני לא יכול לחיות איתך") הוא שיר של הרוק הבריטית קווין, שיצא בשנת 1991, כסינגל הרביעי מאלבומם ה-14 Innuendo. השיר נכתב על ידי גיטריסט הלהקה בריאן מיי, אך הכתיבה נזקפה גם לזכותם של יתר חברי קווין. השיר הוצא לאור כסינגל קידומי בארצות הברית בלבד, שם הגיע למקום ה-28 במצעד המיינסטרים רוק של בילבורד ביוני 1991. "I Can't Live with You" במקור יועד לאלבום הבכורה של בריאן מיי Back to the Light אך לבסוף השיר הוקלט על ידי קווין לאחר ששלושת חברי ההרכב הביעו את חיבתם לשיר. בראיון בשנת 1991 למגזין הגיטרות "Guitar World" אמר מיי בנוגע לשיר: "ככל שהזמן חולף, כך אני מוצא שאני מודאג ממילות השיר יותר מאשר אי פעם. הרבה אנשים אומרים שאתה יכול ליצור כשאתה מרגיש כאב. אבל כשבאמת חשתי כאב, לא יכלתי ליצור שום דבר. כשאתה מטפס החוצה ומתחיל לסדר דברים בקופסאות הנכונות שוב, זה גם מתי שאתה יכול להכניס את המוזיקה לתוכן. יש לא מעט מהדברים האלה באלבום הזה. יש משהו מזה ב'I Can't Live with You'. זה מאוד אישי, אבל ניסיתי שלא לעשות את זה אוטוביוגרפי בגלל ההיצרים האלה שהם יותר מידי. ניסיתי לבטא את זה בצורה שכולם יוכלו להתחבר אליו". בראיון שלו למגזין "Guitar World", מיי דיבר על הקושי שביצירת מיקס לשיר. "מסיבה כלשהי, היה כמעט בלתי אפשרי ליצור מיקס ל 'I Can't Live with You'. זה היה אחד הדברים שבהם אתה שם את כל הפיידרים למעלה וזה נשמע די טוב, ואתה חושב, 'נעבוד על זה כמה שעות'. אחר כך זה נהיה גרוע יותר ויותר. המשכנו לחזור למיקס הגולמי. זה קיבל את האווירה לתוך זה. אני חושב שזה נשמע מאוד מיוחד כי שמרנו הרבה מהדמו בתוך השיר. בדרך כלל מתישהו זה מוחלף." לשם ההוצאה לאור של השיר כסינגל קידום בארצות הברית, המפיק האמריקאי בריאן מאלוף ערך מחדש את הרצועה המקורית מהאלבום, שגם זכתה לכינוי "המיקס של מאלוף" ("the Malouf Mix"). המיקס משתמש ברצועות שירה מובילות מעט שונות של פרדי מרקיורי, רצועות הרמוניה חזקות ומהודקות יותר, ותופים סינת'יים מתוכנתים מחדש, מה שגורם לה להיות גרסת פופ נמרצת יותר ומוגזמת יותר ממה שנכלל באלבום. גרסה אלטרנטיבית של השיר הופיעה באלבום האוסף Queen Rocks משנת 1997, ונקראה "'97 Rocks Retake". נאמר כי זה יותר היה בכיוון של איך שבריאן מיי ורוג'ר טיילור רצו במקור שהרצועה תישמע, עם אדג' רוק קשיח יותר מונע גיטרה ותופים אמיתיים במקום סינת' שתוכנת מחדש. הקול של הגרסה המקורית שימש בעיבוד החוזר הזה. עם הוצאתו של השיר לאור, במגזין בילבורד שבחו את השיר כ"לחן קצבי, החרוט בשכבות החתימה של קווין עם ההרמוניות וההגשה הדרמטית של מרקיורי". בסקירה רטרוספקטיבית של Innuendo, גרג פראטו מהאתר AllMusic חש כי השיר "מראה את הרגישות של הלהקה לפופ במלוא העוצמה." פרדי מרקיורי - זמרה, קולות רקע בריאן מיי - גיטרה, קלידים, קולות רקע, תכנות תופים רוג'ר טיילור - תופים, קולות רקע ג'ון דיקון - בס דייוויד ריצ'רדס - קלידים מידע על היצירה "I Can't Live with You" באתר מיוזיק בריינז Queen | Biography, Music & News, Billboard (באנגלית אמריקאית) https://queenarchives.com/qa/ https://queenarchives.com/qa/ https://eil.com/shop/moreinfo.asp?catalogid=7744 http://www.ultimatequeen.co.uk/queen/gallery/singles-4/i-cant-live-with-you.htm [1] https://www.allmusic.com/album/innuendo-mw0000311477
בסיס ח'ראב אל-ג'יר

בסיס ח'ראב אל-ג'יר הוא בסיס צבאי של פיקוד מרכז של ארצות הברית בצפון מזרח סוריה. הבסיס הותקף ברקטות מספר פעמים על ידי מיליציות פרו-איראניות בסוריה. בסיס ח'ראב אל-ג'יר משמש כתחנה לאיסוף כלי רכב הנכנסים ויוצאים משטחי סוריה בשל קרבתו לגבול סוריה-עיראק. English, Al Mayadeen (23 בדצמבר 2023). "Kharab al-Jir, al-Malikiyah US bases targeted in Syria: Al Mayadeen". Al Mayadeen English (באנגלית). נבדק ב-21 באפריל 2024. {{cite web}}: (עזרה) מטח של 30 רקטות לצפת; וול סטריט ג'ורנל: ישראל נערכת לכניסה לרפיח, באתר כלכליסט, 22 באפריל 2024 רקטות שוגרו מצפון עיראק לעבר בסיס של הכוחות האמריקניים בסוריה, באתר ערוץ 7 Iraq, Syria: Iraqi militia in Zummar, Nineveh Governorate, fire at least five rockets towards Kharab al-Jir base in Al Hasakah Governorate, Iraq, Syria: Iraqi militia in Zummar, Nineveh Governorate, fire at least five rockets towards Kharab al-Jir base in Al Hasakah Governorate | Crisis24 (באנגלית) U.S. base in NE Syria comes under renewed attack: war monitor-Xinhua, english.news.cn ערך זה הוא קצרמר בנושא סוריה ובנושא צבא. אתם מוזמנים לתרום לוויקיפדיה ולהרחיב אותו.
שיר של אחרי מלחמה

"שיר של אחרי מלחמה" הוא שיר שנכתב על ידי אריק איינשטיין והולחן על ידי שם טוב לוי. השיר מופיע באלבומו השמיני של איינשטיין, יסמין. השיר הושמע לראשונה לאחר מלחמת ההתשה. איינשטיין כתב את מילות השיר ושם טוב לוי, שהחל באותה תקופה את הקריירה המקצועית שלו הלחין. לאחר שחרורו של לוי מלהקת פיקוד המרכז, הוא היה מועמד לעמדת נגן חליל קלאסי בתזמורת הפילהרמונית הישראלית. הוא התאמן על נגינה בפסנתר אצל שכנתו של איינשטיין באותו בניין. השכנה סיפרה לאיינשטיין אודות המוזיקאי הצעיר שמנגן אצלה ושאלה אותו אם הוא מעוניין להקשיב למוזיקה שהוא כותב. הלחן הראשון שהושמע היה הלחן לשיר שלימים נודע בשם "שיר של אחרי מלחמה". לאחר כמה חודשים יצר איינשטיין קשר עם לוי ובישר לו כי כתב מילים ללחנו. הוא הזמין את לוי לאולפן וזה האחרון אף עיבד את השיר מוזיקלית. השיר צעד במצעדי הפזמונים השבועיים של הגל הקל 14 שבועות. שבועיים מתוכם צעד בראש המצעד. את השיר ביצעו שלמה ארצי, לוליק ואושיק לוי בתוכנית הטלוויזיה "טוב לשמור על קשר" ששודרה בתחילת מלחמת יום הכיפורים. ידוע גם ביצועו של גידי גוב לשיר בתוכניתו "לילה גוב". להקת רוקפור והזמרת אילנית חידשו את השיר ואף הופיעו בקליפ משותף שיצא לציון 7 שנים לפטירתו של איינשטיין. הביצוע שלהם הופיע במסגרת הפרויקט המוזיקלי צו השעה. גרסת כיסוי אחרת ידועה היא של פיטר רוט שעבד בעבר עם איינשטיין. אריק איינשטיין שיר של אחרי מלחמה, אריק איינשטיין, סרטון בערוץ "אריק איינשטיין I פונוקול", באתר יוטיוב (אורך: 03:47) ידענו את זה כבר קודם, אבל התקופה הזו הוכיחה יותר מתמיד: הפסקול שאריק איינשטיין השאיר אחריו יישאר איתנו לעד, באתר חדשות 13, 26 בנובמבר 2023 מה עומד מאחורי השיר - שיר של אחרי מלחמה - מילואים בסבבה, באתר מילואים בסבבה, ‏7 בפברואר 2020 שיר של אחרי מלחמה – פזמונט, באתר pizmonet.co.il שיר של אחרי מלחמה - שלמה ארצי, לוליק ואושיק לוי, סרטון בערוץ "דן אלמגור", באתר יוטיוב (אורך: 02:01) שיר של אחרי מלחמה - גידי גוב, סרטון בערוץ "Nogaro", באתר יוטיוב (אורך: 05:04) שרים לזכרו: רוקפור ואילנית בחידוש לשירו של אריק איינשטיין, באתר "סרוגים", 26 בנובמבר 2020 פיטר רוט - שיר של אחרי מלחמה (קאבר לאריק איינשטיין) | ירון אשבל רדיוס 100FM, סרטון בערוץ "רדיוס 100FM", באתר יוטיוב (אורך: 02:57)
הגדת גרציאנו

הגדת גרציאנו (באנגלית: Graziano Haggadah) היא הגדה של פסח מאוירת שנכתבה וצוירה בברצלונה שבספרד, ככל הנראה בשליש הראשון של המאה ה-14 ושנת מכירתה לרוכש הראשון היא 1328. כתב היד נמצא בספריית בית המדרש לרבנים באמריקה ומספרו שם 9300 .MS. כמקובל בהגדות הספרדיות מימי הביניים הכותב השמיט את הקולופון, שמציין את המיקום והתאריך שבו נוצר כתב היד. החוקרת אוולין מ. כהן ציינה כי על פי המראה והסגנון של כתב היד, נראה שהוא עוצב בתחילת המאה ה-14. רישום בהגדה מראה שהמכירה שלה נעשתה ב-1328 ונמכרה שוב ב-13 בפברואר 1334. ככל הנראה כתב היד הועבר לאיטליה בסוף המאה ה-15, אך בוודאות הוא נמצא שם במאה ה-17, כאשר מצוין בהגדה חתימה הצנזור שמעידה כי ההגדה נבדקה על ידי פרה לואיג'י דה בולוניה ב-1600 ועל ידי פרה ג'ירולאמו דה דוראלנו ב-1640. רישום ב-4 עמודים שונים בהגדה מצביע כי אברהם יוסף שלמה גרציאנו רכש את ההגדה בכ"ד בניסן ה'ת"ה (21 בספטמבר 1645). ההגדה לאחר מכן הגיעה לאספן הספרים העבריים אלקן נתן אדלר, שמכר בשנת 1923 את הכתב יד לבית המדרש לרבנים באמריקה. 14 העמודים הראשונים של ההגדה ללא ציורים. החל מעמוד 15 בהגדה המילים הראשונות בקטעי ההגדה מעוצבות בזהב עם עלי כסף בתוך תיבה צבועה, והדמויות שמצוירות מודגשות עם פריחה שמתחילה מלמעלה או למטה של אותיות מסוימות שבתיבה. כתב היד נכתב באותיות ספרדיות מרובעות ברורות, אך כפי הנראה החלק הלא מעוטר בהגדה נכתב על ידי סופר פחות מיומן, כאשר ניתן להבחין בטעויות שנעשו בכתב היד, כמו: חריגה מגבולות העמודות או שצוין שרבי אלעזר בן עזריה בן 17 שנה במקום בן 70 שנה כמו שמצוין בכלל ההגדות. בדומה להגדות קטלוניה נראה גם בהגדה זו מאפיינים דומים לשאר ההגדות, כמו ציור המרור או ציור המצה. יש בכתב היד כמה קווי דמיון סגנוניים להגדת האחות ואחדים מעמודיהן זהים לחלוטין הן מבחינת חלוקת הטקסט הן מבחינת העיטורים, בנוסף לכך קיים גם דמיון להגדת הזהב. הללויה מתוך הגדת גרציאנו הללויה מתוך הגדת גרציאנו שפוך חמתך מתוך הגדת גרציאנו ליל שמורים אותו אל חצה מתוך הגדת גרציאנו מרור מתוך הגדת גרציאנו מצה מתוך הגדת גרציאנו רבי עקיבא מתוך הגדת גרציאנו הסבר על ההגדה במאמר של אוולין מ. כהן תמונות דפי ההגדה באתר The Bezalel Narkiss Index of Jewish Art תמונות דפי ההגדה באתר JEWISH THEOLOGICAL SEMINARY הגדות ברצלונה - הפאר היהודי בגותיקה הקטלאנית אוולין מ. כהן, The Graziano Haggadah
קרטר בורוול

קרטר בורוול (אנגלית: Carter Burwell; נולד ב-18 בנובמבר 1955), מלחין פסקולים אמריקני. בורוול נולד בניו יורק. מזוהה בעיקר עם סרטיהם של האחים כהן (בורוול הלחין את כל 15 סרטיהם, נכון ל-2010), כאשר הוא מכניס פסקול מותאם בדיוק לקומדיה השחורה ולציניות או לחלופין, למתח ולרומנטיקה של סרטים, עם שמירה על אופיו של הסרט. בורוול מזוהה גם עם הבמאי ספייק ג'ונז, והלחין סרטים כמו להיות ג'ון מלקוביץ', אדפטיישן ועוד עשרות סרטים שוברי קופות וגורפי פרסים. זכה בעצמו במספר פרסים עבור הפסקולים שיצר. ב-26 שנות פעילותו יצר פסקולים מקוריים לכמעט 80 סרטים. רוחות אינישרין (2022) השקרן הטוב (2019) שלושה שלטים מחוץ לאבינג, מיזורי (2017) אומץ אמיתי (2010) הזדמנות שנייה (2009) ארץ יצורי הפרא (סרט) (2009) יהודי טוב (2009) דמדומים (2008) לקרוא ולשרוף (2008) ברוז' (2008) אלאמו (2004) לחסל את הליידי (2004) קינסי (2004) אכזריות בלתי נסבלת (2003) Searching For Paradise ‏(2002) אדפטיישן (2002) סיבוב חוזר (2002) סימון (2002) האיש שלא היה שם (2001) סיפורו של אביר (2001) Book Of Shadows: Blair Witch 2 ‏(2000) אחי, איפה אתה? (2000) המלט (2000) לפני שהלילה יורד (2000) Corruptor ‏(1999) ארץ קטנה גדולה (1999) בת הגנרל (1999) להיות ג'ון מלקוביץ' (1999) מאיזה כוכב אתה? (1999) מיסטרי, אלסקה (1999) שלושה מלכים (1999) אלים ומפלצות (1998) ביג לבובסקי (1998) ולווט גולדמיין (1998) העוקץ הספרדי (1998) זר הפר את השלווה (1997) שיעורים בהתנקשות (1997) תאורית הקשר (1997) תמונה מושלמת (1997) התן (1997) דירתו של ג'ו (1996) כוכבים בארון (1996) פארגו (1996) פחד (1996) התא (1996) זה יכול לקרות גם לך (1994) יחסים מושחתים (1994) הקפיצה הגדולה (1994) רוק'נרול באוויר (1994) והתזמורת ממשיכה לנגן (1993) כך הייתי (1993) עולמו של ווין 2 (1993) באפי ציידת הערפדים (1992) קליפורניה (1992) ברטון פינק (1991) דוק הוליווד (1991) צומת מילר (1990) בייבי אריזונה (1987) רציחות פשוטות (1984) אתר האינטרנט הרשמי של קרטר בורוול (באנגלית) קרטר בורוול, ברשת החברתית אקס (טוויטר) קרטר בורוול, ברשת החברתית אינסטגרם קרטר בורוול, במסד הנתונים הקולנועיים IMDb (באנגלית) קרטר בורוול, באתר "אידיבי", מאגר הידע העברי לקולנוע ישראלי ועולמי קרטר בורוול, באתר AllMovie (באנגלית) קרטר בורוול, באתר Box Office Mojo (באנגלית) קרטר בורוול, במסד הנתונים הקולנועיים KinoPoisk (ברוסית) קרטר בורוול, באתר ספוטיפיי קרטר בורוול, באתר Last.fm (באנגלית) קרטר בורוול, באתר AllMusic (באנגלית) קרטר בורוול, באתר MusicBrainz (באנגלית) קרטר בורוול, באתר Discogs (באנגלית) קרטר בורוול, באתר Songkick (באנגלית) קרטר בורוול ב-SoundTrack.net
נאסיר (טיל)

נאסיר (בפרסית: نصیر) הוא טיל שיוט איראני. הוא מיוצר על ידי משרד ההגנה והלוגיסטיקה של הכוחות המזוינים האיראנים. הנאסיר נחשף רשמית ב-15 באפריל 2017 במהלך תערוכת ההישגים של משרד ההגנה האיראני ב-22 באפריל 2017. הוא הועבר בכמויות גדולות למשמרות המהפכה האסלאמית ב-2 במאי 2017. ה-Nasir נבדק בתרגיל המכונה Welayat-95 בשנת 2017. הנאסיר יכול לשמש כטיל חוף אל ים או ים אל ים, וניתן לשיגור גם מסירות מהירות. ה-CM-90 הוא דגם יצוא של הנאסיר. איראן איראן: בשימוש על ידי חיל הים האירני וחיל הים של משמרות המהפכה האסלאמית. ונצואלה ונצואלה: CM-90, גרסת היצוא של הטיל, נמצאת בשימוש חיל הים הבוליברי של ונצואלה(אנ'). מדיה וקבצים בנושא נאסיר בוויקישיתוף Massive delivery of the new Nasir anti-ship cruise missile to the IRGC navy isna.ir. Retrieved 6 July 2020 https://www.mashreghnews.ir/news/712939/تلفیق-هوشمندانه-موشک-های-دریایی-چین-و-روسیه-نسل-جدید-کروزهای https://www.nasim.news/بخش-امنیتی-نظامی-155/2094989-تحویل-انبوه-موشک-جدید-کروز-ضد קייס, רועי (2017-02-27). "תיעוד: ניסוי מוצלח בטיל איראני נגד ספינות". Ynet. נבדק ב-2024-04-22. https://mei.edu/publications/irgc-navy-receives-new-anti-ship-cruise-missiles https://www.eurasiantimes.com/iranian-missiles-show-up-in-us-backyard-venezuela/ Venezuela displays Iranian anti-ship missiles, Janes.com (באנגלית)
עאהד רחאל

עאהד רחאל (בערבית: عاهد رحال) הוא ראש מועצה אזורית אל-בטוף משנת 2018 וראש פורום ראשי רשויות בדואיות בצפון. רחאל שירת 20 שנה בצה"ל ובמשטרת ישראל. שירת בתפקיד סייר בתחנת מעלה אדומים. בפברואר 2002 ביצע בדיקה של רכב חשוד שהתברר כרכב גנוב וממולכד, בפעולה זו נהרג שותפו אחמד מזאריב ושניהם עוטרו בשנת 2003 בעיטור המופת על שבמעשיהם פעלו באומץ לב הראוי לשמש מופת. רחאל תושב הכפר רומת אל-הייב ובשנת 2018 נבחר אחרי שני סבבי בחירות לראש המועצה האזורית אל-בטוף. בשנת 2024 נבחר לכהונה שנייה. רחאל עומד בראש פורום ראשי הרשויות הבדואיות בצפון ותחת הנהגתו הורחב הפורום בשנת 2020 משמונה רשויות המקומיות ל-21 יישובים המורכבים משמונה הרשויות המקוריות ובנוסף להן 13 יישובים השייכים למועצות אזוריות בצפון. חבר הנהלת מועצת הגליל. עאהד רחאל, באתר הגבורה יניר יגנה, יואב איתיאל‏, בין "אבו יאיר" למשותפת, הבדואים כבר לא בכיס של אף אחד - וואלה בחירות 2022, באתר וואלה, 13 בפברואר 2021 רס"ר עאהד רחאל רות וסרמן לנדה, ‏התרחבות פורום הבדואים יכולה להביא לשינוי במציאות הפוליטית בישראל, באתר מעריב אונליין, 25 בינואר 2020 הנהלת המועצה